CELEX: 32021R1961
Language: bg
Date: 2021-08-05 00:00:00
Title: Делегиран регламент (ЕС) 2021/1961 на Комисията от 5 август 2021 година за изменение на приложение I към Регламент (ЕО) 2019/631 на Европейския парламент и на Съвета, за да се вземе предвид изменението на стойностите на масата на новите леки пътнически автомобили, регистрирани през 2017 г., 2018 г. и 2019 г. (текст от значение за ЕИП)

12.11.2021   
               
               
                  BG
               
               
                  Официален вестник на Европейския съюз
               
               
                  L 400/14
               
            
         ДЕЛЕГИРАН РЕГЛАМЕНТ (ЕС) 2021/1961 НА КОМИСИЯТА
         от 5 август 2021 година
         за изменение на приложение I към Регламент (ЕО) 2019/631 на Европейския парламент и на Съвета, за да се вземе предвид изменението на стойностите на масата на новите леки пътнически автомобили, регистрирани през 2017 г., 2018 г. и 2019 г.
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2019/631 на Европейския парламент и на Съвета от 17 април 2019 г. за определяне на стандарти за емисиите на CO2 от нови леки пътнически автомобили и от нови леки търговски превозни средства и за отмяна на регламенти (ЕО) № 443/2009 и (ЕС) № 510/2011 (1), и по-специално член 14, параграф 2 от него,
         като има предвид, че:
         
                     (1)
                  
                  
                     Стойността на M0 за 2022, 2023 и 2024 г., посочена в член 14, параграф 1, буква а), следва да се определи въз основа на средната маса в готовност за движение на всички нови леки пътнически автомобили, регистрирани в Съюза през 2017, 2018 и 2019 г.
                  
               
                     (2)
                  
                  
                     Въз основа на стойностите, посочени в решения за изпълнение (ЕС) 2019/582 (2), (ЕС) 2020/1035 (3) и (ЕС) 2021/973 (4) на Комисията, претеглени според броя на новите регистрации през всяка от тези години, средната маса в готовност за движение на новите леки пътнически автомобили, регистрирани през календарните 2017, 2018 и 2019 година, е била 1 398,50 kg.
                  
               
                     (3)
                  
                  
                     Поради това целите за специфичните емисии за производителите на нови леки пътнически автомобили за календарните 2022, 2023 и 2024 година следва да се изчисляват в съответствие с формулата, посочена в част А, точка 4 от приложение I към Регламент (ЕС) 2019/631, като за M0 се използва стойността 1 398,50.
                  
               
                     (4)
                  
                  
                     Поради това Регламент (ЕС) 2019/631 следва да бъде съответно изменен,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            В точка 4 от част А от приложение I към Регламент (ЕС) 2019/631 вписването за M0 се заменя със следното:
            
               „M0 е равно на 1 379,88 през 2021 г. и 1 398,50 през 2022, 2023 и 2024 г.“
            
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 5 август 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 111, 25.4.2019 г., стр. 13.
         
            (2)  Решение за изпълнение (ЕС) 2019/582 на Комисията от 3 април 2019 година за потвърждение или изменение на предварителното изчисление на средните специфични емисии на CO2 и на целите за специфичните емисии за производителите на нови леки търговски превозни средства за календарната 2017 година и за групата на Volkswagen, включително нейните членове, за календарните 2014, 2015 и 2016 година в съответствие с Регламент (ЕС) № 510/2011 на Европейския парламент и на Съвета (ОВ L 100, 11.4.2019 г., стр. 47).
         
            (3)  Решение за изпълнение (ЕС) 2020/1035 на Комисията от 3 юни 2020 година за потвърждение или изменение на предварителното изчисление на средните специфични емисии на CO2 и на целите за специфичните емисии за производителите на леки пътнически автомобили и нови леки търговски превозни средства за календарната 2018 година в съответствие с Регламент (ЕС) 2019/631 на Европейския парламент и на Съвета (ОВ L 227, 16.7.2020 г., стр. 37).
         
            (4)  Решение за изпълнение (ЕС) 2021/973 на Комисията от 1 юни 2021 г. за потвърждение или изменение на предварителното изчисление на средните специфични емисии на CO2 и на целите за специфичните емисии за производителите на пътнически леки автомобили и леки търговски превозни средства за календарната 2019 година и за производителя на пътнически леки автомобили Dr. Ing. h.c. F. Porsche AG и групата на Volkswagen, за календарните години 2014—2018 в съответствие с Регламент (ЕС) 2019/631 на Европейския парламент и на Съвета (ОВ L 215, 17.6.2021 г., стр. 1).